smcproject/ml-wiki-sentences huggingface dataset:
ഫിലിമോഗ്രാഫി ടെലിവിഷൻ Year Title Role Notes 1954 ദി ഗ്രേറ്റ് ഗിൽഡർസ്ലീവ് വിവിയൻ ബെന്നറ്റ് എപ്പിസോഡ്: ദി വാട്ടർ കമ്മീഷണർ 1955 Climax!
Host 2 എപ്പിസോഡുകൾ 1963 ദി എഡ് സുള്ളിവൻ ഷോ ഓപ്പറ ഗായിക Season 16, എപ്പിസോഡ്: 29 1963 The Voice of Firestone മാർഗറൈറ്റ് എപ്പിസോഡ്: ഹൈലൈറ്റ്സ് ഫ്രം ഗൗനോഡ്‌സ് ഫൗസ്റ്റ് ടെലിവിഷൻ ഷോകൾ Year Title Role Notes 1962 34-ാമത് അക്കാദമി അവാർഡുകൾ Herself Performer സിനിമ Year Title Role Notes 1953 Marry Me Again ജൊവാൻ 1957 ദി ബിഗ് കേപ്പർ കേ 1959 സ്ലീപ്പിംഗ് ബ്യൂട്ടി പ്രിൻസസ് അറോറ ശബ്ദം 1968 The Merry Widow അന്ന ഗ്ലാവാരി 1972 ദി ഗ്രേറ്റ് വാൾട്ട്സ് ജെട്ടി ട്രെഫ്സ് 1999 ടൈറ്റസ് Mourner 2014 Like Sunday, Like Rain മിസ്സിസ്.
ടൈഡിംഗ്സ് Uncredited പുരസ്കാരങ്ങളും അംഗീകാരങ്ങളും Year Award Category Result Nominated work Ref. 1944 മ്യൂസിക് സോറോറിറ്റി അവാർഡുകൾ Outstanding Voice Won മികച്ച ഗായകൻ 1959 ഗ്രാമി പുരസ്‌കാരങ്ങൾ മോഷൻ പിക്ചർ അല്ലെങ്കിൽ ടെലിവിഷനിലെ ആദ്യകാല അഭിനേതാക്കളുടെ മികച്ച സൗണ്ട് ട്രാക്ക് ആൽബം, ആദ്യകാല അഭിനേതാക്കൾക്കുള്ള ഗ്രാമി അവാർഡ് Nominated സ്ലീപ്പിംഗ് ബ്യൂട്ടി 1973 ഗോൾഡൻ ഗ്ലോബ് അവാർഡുകൾ ഈ വർഷത്തെ പുതിയ താരം - നടി Nominated ദി ഗ്രേറ്റ് വാൾട്ട്സ് 1999 ഡിസ്നി ലെജൻഡ്‌സ് ആനിമേഷൻ—ശബ്‌ദം Won സ്ലീപ്പിംഗ് ബ്യൂട്ടി 2007 ഡോക്ടർ ഓഫ് ഫൈൻ ആർട്സ് ബിരുദം ഓണററി ബിരുദം Won 2020 നാഷണൽ മെഡൽ ഓഫ് ആർട്സ് Artist Won ഓപ്പററ്റിക് സോപ്രാനോ കുറിപ്പുകൾ കൂടുതൽ വായനയ്ക്ക് Cummings, David (ed.), "Costa, Mary , International Who's Who in Classical Music , Routledge, 2003, p. 158; ISBN 1-85743-174-X Hayes, John "2 with Futures to Follow: Mary Costa and Marilyn Horne" , Billboard , May 16, 1964, p. 38 Hollis, Tim and Ehrbar, Greg, Mouse tracks: the story of Walt Disney Records , Univ. Press of Mississippi, 2006, p. 52; ISBN 1-57806-849-5 Kennedy, Michael and Bourne, Joyce, Mary Costa profile , The Concise Oxford Dictionary of Music , Oxford University Press, 1996 (accessed via Encyclopedia.com on January 26, 2010) Metropolitan Opera , Performance Record : Costa, Mary profile Archived 2023-04-01 at the Wayback Machine , metoperafamily.org; accessed August 12, 2014.
Sleeman, Elizabeth (ed.), Mary Costa profile , The International Who's Who of Women , Routledge, 2001, p. 116; ISBN 1-85743-122-7 The Walt Disney Company , Disney Legends: Mary Costa m legends.disney.go.com; accessed January 26, 2010.
പുറം കണ്ണികൾ മേരി കോസ്റ്റ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ഇന്റർനെറ്റ് മൂവി ഡാറ്റാബേസിൽ നിന്ന് മേരി കോസ്റ്റ Mary Costa at the Disney Legends Website
ആൻഡ്രോയിഡ് പൈ ഇംഗ്ലീഷ് വിലാസം https://ml.wikipedia.org/wiki/Android_Pie
ആൻഡ്രോയിഡ് ഓപ്പറേറ്റിംഗ് സിസ്റ്റത്തിന്റെ പതിനാറാമത്തെ വേർഷനും, ഒമ്പതാമത്തെ പ്രധാന അപ്ഡേറ്റുമാണ് ആൻഡ്രോയിഡ് പൈ ( ആൻഡ്രോയിഡ് പി എന്നാണ് ഡവലപ്പ്മെന്റ് സമയത്ത് വിളിച്ചിരുന്നത്. ) 2018 മാർച്ച് 7 ഏഴിനാണ് ഗൂഗിൾ ആൻഡ്രോയിഡ് പൈ എന്ന പുതിയ വേർഷനെക്കുറിച്ച് ലോകത്തോട് പറയുന്നത്.
അതേ ദിവസം തന്നെ ഡവലപ്പർ പ്രിവ്യുവും പുറത്തിറക്കിയിരുന്നു.
2018 മെയ് 8 -ന് ബീറ്റ ക്വാളിറ്റി എന്നരീതിയിൽ ഇതിന്റ് രണ്ടാമത് പതിപ്പ് പുറത്തിറക്കി.
രണ്ടാമത്  ബീറ്റ പതിപ്പ് 2018 ജൂൺ 6 -നും മൂന്നാമത് ബീറ്റ പതിപ്പ് 2018 ജൂലൈ 2നും പുറത്തിറക്കി.
അവസാനത്തെ ബീറ്റ പതിപ്പ് 2018 ജൂലൈ 25 -നായിരുന്നു പുറത്തിറക്കിയത് .
2018 ആഗസ്ത് 6  -നായിരുന്നു ആൻഡ്രോയിഡ് പി യുടെ ഒദ്യോഗിക പതിപ്പ് പൈ എന്ന പേരിൽ പുറത്തിറക്കിയത്.
പ്രത്യേകതകൾ ആൻഡ്രോയിജ് പി ഈസ്റ്റർ എഗ്ഗുകൾ ക്വിക്ക് സെറ്റിംഗ്സ് മെനുവിന് പുതിയ ഇന്റർഫെയിസ്.
നോട്ടിഫിക്കേഷൻ ബാറിലെ ക്ലോക്ക് ഇടത് ഭാഗത്തേക്കുള്ള മാറ്റം.
ബാറ്ററിസേവർ നോട്ടിഫിക്കേഷൻ  സ്റ്റാറ്റസ് ബാറിലും ഓറഞ്ച് നിറം നൽകില്ല.
പവർ ഓപ്ഷനിൽ സ്ക്രീൻഷോട്ട് ബട്ടൺ നൽയിരിക്കുന്നു.
ഉപഭോക്താവ് പാസ്വേർഡ് ഉപയോഗിച്ച് ലോഗിൻ ചെയ്താൽ ബയോമെട്രിക് ഒത്തന്റക്കേഷൻ ഡിസേബിൾ ചെയ്യുന്ന ലോക്ക്ഡൗൺ മോഡ്, ഈ മോഡ് ഒരിക്കൽ ഇനേബിൾ ചെയ്താൽ മതി.
ഗ്രാഫിക്കൽ യൂസർ ഇന്റർഫെയിസിൽ വൃത്താകൃതിയിലുള്ള എഡ്ജുകൾ.
ഉപയോഗിച്ചുകൊണ്ടിരിക്കുന്ന ആപ്പുകൾ തോറും സ്ക്രോൾ ചെയ്യുന്നതിന് പുതിയ ട്രാൻസിഷൻ.
ഒരു മുഴു ചാറ്റിംഗ്  നോട്ടിഫിക്കേഷൻ ബാറിൽ നിന്നുതന്നെ ഉപയോഗിക്കാം, സ്മാർട്ട് റിപ്പ്ലൈ, ചിത്രങ്ങൾ മുഴുവനായി കാണാം.
ഡിസ്പ്‍ളേ കട്ട്ഔട്ട് സപ്പോർട്ട്.
ഫോണിന്റെ ഫിസിക്കൽ വോള്യം ബട്ടന്റെ ഭാഗത്തായി നിൽക്കുന്ന വ്യത്യസ്തമായ വോള്യം സ്ലൈ‍ഡർ.
ബാറ്ററി ശതമാനം എപ്പോഴും സ്ക്രീനിൽ കാണിക്കുന്നു.
ലോക്ക് സ്ക്രീൻ സെക്കൂരിറ്റിയിലെ മാറ്റം, അതിൽ പുതുതായി എൻഎഫ്സി അൺലോക്ക് കൂട്ടിച്ചേർത്തിരിക്കുന്നു.
വണ്ടി ഓട്ടിക്കുമ്പോൾ ബ്ലൂടൂത്ത് ഓൺ ആകൽ, എബൗട്ട് ഫോൺ എന്ന സെറ്റിംഗ്സ് പേജിലെ മാറ്റങ്ങൾ പോലുള്ള പരീക്ഷണ ഫീച്ചറുകൾ.
ഡി.എൻ.എസ് ഓവർ ടി.എൽ.എസ് .
എച്ച്. ഇ.
ഐ. എഫ് സപ്പോർട്ട് ഐഫോൺ എക്സ് ഡിവൈസുകളിലുള്ള പോലെ ഗസ്റ്റർ അടിസ്ഥാനത്തിലുള്ള സിസ്റ്റം ഇന്റർഫെയിസ്.
ആപ്പ്ഡ്രോവർ ബിൽട്ട് ഇൻ ആയി നിർമ്മിക്കപ്പെട്ട ഗൂഗിൾ സെർച്ച ബാറുള്ള ഹോറസോണ്ടൽ മൾട്ടിടാകാസ് ആപ്പ് സ്വിച്ചർ.
ഫോണിന്റെ അമിത ഉപയോഗം നിയന്ത്രിക്കാനുള്ള ഡിജിറ്റൽ വെൽബീയിംഗ് ഫീച്ചർ.
ഫോണിനെ തലകീഴായി വച്ചാൽ നോട്ടിഫിക്കേഷനുകൾ മ്യൂട്ടാകുന്നു, പക്ഷെ എമർജൻസി കാളുകൾ വരും.
വ്യക്തിഗത ആവശ്യങ്ങളനുസരിച്ച് നിയന്ത്രിക്കപ്പെടുന്ന അഡാപ്റ്റീവ് ബ്രൈറ്റ്നസ് ഫീച്ചർ.
ഉപഭോക്താവ് കൂടുതൽ ഉപയോഗിക്കുന്ന ആപ്പുകൾക്ക് മാത്രം പ്രാധാന്യം നൽകി ബാറ്ററിയെ നിയന്ത്രിക്കുന്ന ആഡാപ്റ്റീവ് ബാറ്ററി ഫീച്ചർ.
ഗെസ്റ്റർ നാവിഗേഷൻ ഇനേബിൾ ആണെങ്കിൽ‍ നാവിഗേഷൻ ബാറിൽ പുതിയ ബാക്ക് ബട്ടൺ.
മാന്വൽ തീം സെലക്ഷൻ.
ഡിവൈസ് ലോക്കഡ് റൊട്ടേഷൻ മോഡിൽ‍ ആണെങ്കിൽ റൊട്ടേഷൻ ലോക്ക് ബട്ടൺ നാവിഗേഷൻ ബാറിൽ കാണിക്കുന്നു.
സപ്പോർട്ട് ചെയ്യുന്ന ഡിവൈസുകൾ
ആന്ഡ്രോയിഡ് പി ബീറ്റ പ്രിവ്യു താഴെ കാണുന്ന ഡിവൈസുകൾ ലഭ്യമാണ്.
Google Pixel Google Pixel XL Google Pixel 2 Google Pixel 2 XL Essential Phone Nokia 7 Plus Oppo R15 Pro OnePlus 6 Sony Xperia XZ2 Vivo X21UD Vivo X21 Xiaomi Mi MIX 2S ഇതും കാണുക ആൻഡ്രോയിഡ് വേർഷൻ ചരിത്രം Features References
ആർ. അനന്തനാരായണൻ
ഒരു ഇന്ത്യൻ മൈക്രോബയോളജിസ്റ്റായിരുന്നു ആർ. അനന്തനാരായണൻ പിഎച്ച്ഡി.
(ജനനം തിരുവനന്തപുരം , കേരളം - 1998 ൽ അന്തരിച്ചു).
1941 ൽ മദ്രാസ് മെഡിക്കൽ കോളേജിൽ നിന്ന് ബിരുദം നേടിയ അദ്ദേഹം രണ്ടാം ലോകമഹായുദ്ധസമയത്ത് ആർമി മെഡിക്കൽ കോർപ്സിൽ ചേർന്നു.
1946 ൽ മദ്രാസിലെ സ്റ്റാൻലി മെഡിക്കൽ കോളേജിൽ ചേർന്ന അദ്ദേഹം ഇൻഫ്ലുവൻസയിൽ താൽപര്യം വളർത്തി.
1953-ൽ ലണ്ടൻ സ്‌കൂൾ ഓഫ് ഹൈജീനിൻ ആന്റ് ട്രോപ്പിക്കൽ മെഡിസിനിൽ നിന്ന് "ഇൻഫ്ലുവൻസ വൈറസിന്റെ ഫാബ്രിക്" എന്ന പ്രബന്ധം ഉൾപ്പെടുത്തി.
തിരുവനന്തപുരം മെഡിക്കൽ കോളേജിൽ ബാക്ടീരിയോളജി പ്രൊഫസറായി.
1957–58 ൽ ഏഷ്യൻ ഫ്ലൂ പാൻഡെമിക് നിരീക്ഷിക്കാൻ രൂപീകരിച്ച ടീമിലെ അംഗമായിരുന്നു അദ്ദേഹം.
അദ്ദേഹം കോഴിക്കോട് മെഡിക്കൽ കോളേജിൽ പ്രിൻസിപ്പൽ ആയി 1961 മുതൽ 1967 വരെ സേവനമനുഷ്ഠിച്ചു.
പിന്നീട് കോട്ടയം മെഡിക്കൽ കോളേജിലും .
1969 ൽ വിരമിച്ച ശേഷം കൽബർഗിയിലെ മഹാദേവപ്പ രാംപുർ മെഡിക്കൽ കോളേജിൽ മൈക്രോബയോളജി പ്രൊഫസറായിരുന്നു .
ഇന്ത്യൻ അസോസിയേഷൻ ഓഫ് പാത്തോളജിസ്റ്റ്സ് ആൻഡ് മൈക്രോബയോളജിസ്റ്റുകളുടെ (1976) പ്രസിഡന്റും ഇന്ത്യൻ മെഡിക്കൽ അസോസിയേഷന്റെ കേരള സ്റ്റേറ്റ് ബ്രാഞ്ചുമായിരുന്നു അനന്തനാരായണൻ.
"എ. ഏഷ്യ 57" എന്ന കൃതിയെക്കുറിച്ചുള്ള അദ്ദേഹത്തിന്റെ കൃതി ലോകാരോഗ്യ സംഘടന അംഗീകരിച്ചു.
സി കെ ജയറാം പാനിക്കറുമായി സഹകരിച്ച് അദ്ദേഹം മൈക്രോബയോളജി പാഠപുസ്തകം എഴുതി അതിന്റെ പത്തുപതിപ്പുകൾ പ്രസിദ്ധീകരിച്ചു.
ഗ്രന്ഥസൂചിക അവലംബം ↑ Succession list of Principals of Calicut Medical College.
Archived 2011-05-15 at the Wayback Machine ↑ Ananthanarayan Paniker's Textbook of Microbiology 10th Edition ↑
ഏറ്റുമാനൂർ മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Ettumanoor_Mahadeva_Temple
കോട്ടയം ജില്ലയിൽ ഏറ്റുമാനൂർ നഗരഹൃദയത്തിൽ എം.സി. റോഡിന്റെ കിഴക്കുവശത്ത് സ്ഥിതി ചെയ്യുന്ന ഒരു പ്രസിദ്ധമായ ശിവക്ഷേത്രമാണ് ഏറ്റുമാനൂർ മഹാദേവ ക്ഷേത്രം .
രൗദ്രഭാവത്തിലുള്ള പരമശിവനാണ് മുഖ്യ പ്രതിഷ്ഠ.
രാവിലെ അഘോരമൂർത്തിയായും ഉച്ചയ്ക്ക് ശരഭമൂർത്തിയായും വൈകീട്ട് അർദ്ധനാരീശ്വരനായും സങ്കല്പിച്ചാണ് ആരാധന.
സർവ്വ ദുരിതങ്ങൾക്കും ഇവിടുത്തെ ദർശനം ഫലപ്രദമെന്നാണ് വിശ്വാസം.
ഈ ക്ഷേത്രത്തിന്റെ ഉത്പത്തിയെക്കുറിച്ച് നിരവധി ഐതിഹ്യങ്ങളും, പ്രാദേശിക കഥകളും പുരാണ വസ്തുതകളുമുണ്ടെങ്കിലും വ്യക്തമായ ചരിത്രരേഖകളുടെ കുറവു കാണുന്നുണ്ട്.
ഖരപ്രതിഷ്ഠയാണന്നു വിശ്വസിയ്ക്കുമ്പോഴും പരശുരാമൻ സ്ഥാപിച്ച കേരളത്തിലെ 108 ശിവക്ഷേത്രങ്ങളിൽ ഒന്നാണന്നും കരുതിപോരുന്നു.
നാലേക്കറിൽ കൂടുതൽ വരുന്ന സ്ഥലത്ത് പടിഞ്ഞാറോട്ട് ദർശനമായിട്ടാണ് ഏറ്റുമാനൂർ ക്ഷേത്രം സ്ഥിതിചെയ്യുന്നത്.
ക്ഷേത്രത്തിൽ ഉപദേവതകളായി ഗണപതി , ദക്ഷിണാമൂർത്തി (ശിവൻ) , ദുർഗ്ഗ , ശാസ്താവ് (അയ്യപ്പൻ), നാഗദൈവങ്ങൾ (വാസുകി), യക്ഷിയമ്മ എന്നിവർക്കും പ്രതിഷ്ഠകളുണ്ട്.
കൂടാതെ, ക്ഷേത്രത്തിനടുത്തായി അന്തിമഹാകാളൻ (ശിവൻ) ക്ഷേത്രവും മറ്റൊരു ശ്രീകൃഷ്ണ ക്ഷേത്രവുമുണ്ട് .
കുംഭമാസത്തിൽ തിരുവാതിര ആറാട്ടായുള്ള പത്തുദിവസത്തെ ഉത്സവമാണ് ക്ഷേത്രത്തിലെ പ്രധാന ആണ്ടുവിശേഷം.
ഇതിനിടയിൽ വരുന്ന എട്ടാം വിളക്കും അന്ന് നടക്കുന്ന ആസ്ഥാനമണ്ഡപദർശനവും ഏറ്റവും ഗംഭീരമാണ്.
കൂടാതെ കുംഭമാസത്തിൽ തന്നെയുള്ള ശിവരാത്രി , ധനുമാസത്തിലെ തിരുവാതിര എന്നിവയും വിശേഷദിവസങ്ങളാണ്.
ഭക്തന്റെ തപസ്സിൽ സംപ്രീതനായ ഭഗവാൻ അവന് മൂന്ന് ജ്യോതിർലിംഗങ്ങൾ സമ്മാനിച്ചു.
തുടർന്ന്, ആകാശമാർഗ്ഗേണ യാത്ര ആരംഭിച്ച ഖരൻ ശിവലിംഗങ്ങളുടെ ഭാരം കാരണം അല്പനേരം വിശ്രമിയ്ക്കാനായി വൈക്കത്തെത്തി .
ഏറ്റുമാനൂർ അലങ്കാരഗോപുരം ചരിത്രം
ഏറ്റുമാനൂർ ക്ഷേത്രത്തിന് ഏകദേശം ആയിരത്തിലധികം വർഷം പഴക്കമുണ്ടെന്നാണ് പറയപ്പെടുന്നു.
എന്നാൽ, അത് തെളിയിയ്ക്കുന്ന രേഖകളൊന്നും ക്ഷേത്രത്തിലില്ല.
ക്ഷേത്രം ആദ്യം വടക്കുംകൂർ രാജ്യത്തായിരുന്നു.
ക്ഷേത്രത്തിന്റെ ഊരായ്മക്കാർ എട്ട് മനക്കാരായിരുന്നു.
ഇതുവഴി 'എട്ടുമനയൂർ' എന്ന പേര് സ്ഥലത്തിന് വന്നുവെന്നും അതാണ് ഏറ്റുമാനൂർ ആയതെന്നും പറയപ്പെടുന്നു.
എട്ട് മനക്കാർക്കിടയിലെ ആഭ്യന്തരകലഹവും മറ്റുമായപ്പോൾ ക്ഷേത്രം തകർന്നുപോയി.
പിന്നീട് കൊല്ലവർഷം 929-ൽ ക്ഷേത്രം തിരുവിതാംകൂർ ഏറ്റെടുത്തു.
തിരുവിതാംകൂർ ദിവാനായിരുന്ന മൺറോ പ്രഭുവിന്റെ ആശയമായിരുന്നു ഇത്.
ഇപ്പോൾ ക്ഷേത്രം തിരുവിതാംകൂർ ദേവസ്വം ബോർഡിന്റെ കീഴിലാണ്.
ക്ഷേത്രത്തിലെ അതിപ്രസിദ്ധമായ രണ്ട് പ്രത്യേകതകളാണ് ക്ഷേത്രത്തിലെ വലിയ വിളക്കും ഏഴരപ്പൊന്നാനയും .
ഇവയുടെ വരവും വളരെ രസകരമായ സാഹചര്യങ്ങളിലാണ്.
ക്ഷേത്രത്തിലെ ബലിക്കൽപ്പുരയിൽ സ്ഥാപിച്ചിട്ടുള്ള വലിയ വിളക്ക് അഞ്ചുതിരികളോടുകൂടിയ ഒരു കെടാവിളക്കാണ്.
നാല് പ്രധാന ദിക്കുകളിലേയ്ക്കും (കിഴക്ക്, തെക്ക്, പടിഞ്ഞാറ്, വടക്ക്) വടക്കുകിഴക്കുഭാഗത്തേയ്ക്കുമാണ് അഞ്ചുതിരികളിട്ടിരിയ്ക്കുന്നത്.
1540-ലാണ് ഈ ദീപം സ്ഥാപിച്ചത്.
പിന്നീട് ഇതുവരെ ഇത് കെട്ടിട്ടില്ല.
സ്ഥലത്തെ ഒരു മൂശാരിയാണ് ഈ വിളക്ക് തീർത്തത്.
തുടർന്ന് ക്ഷേത്രത്തിൽ സ്ഥാപിയ്ക്കാൻ ശ്രമിച്ചപ്പോൾ ക്ഷേത്ര അധികാരികൾ അദ്ദേഹത്തെ തടഞ്ഞു.
ചിലർ മൂശാരിയോട് അത്രയും വലുപ്പമുള്ള വിളക്ക് തങ്ങൾ മുമ്പെവിടെയും കണ്ടിട്ടില്ലെന്ന് പറയുകയും അത് എവിടെ സ്ഥാപിയ്ക്കണമെന്ന് ചോദിയ്ക്കുകയും ചെയ്തെങ്കിലും മൂശാരിയ്ക്ക് ഉത്തരം കിട്ടിയില്ല.
ആ സമയത്ത് പെട്ടെന്ന് ക്ഷേത്രത്തിനകത്തുനിന്നൊരാൾ തുള്ളിവന്ന് മൂശാരിയുടെ കയ്യിൽ നിന്ന് വിളക്ക് വാങ്ങി ദീപം ബലിക്കൽപ്പുരയിൽ കൊണ്ടുപോയി സ്ഥാപിച്ചു.
ആ സമയത്ത് ഒരു വൻ ഇടിമിന്നലുണ്ടാകുകയും വിളക്ക് എണ്ണയില്ലാതെ കത്തുകയും ചെയ്തു.
മൂശാരിയെയും വിഗ്രഹം തറച്ച വിദ്വാനെയും പിന്നീടാരും കണ്ടിട്ടില്ല.
ആ വിദ്വാൻ സാക്ഷാൽ ഏറ്റുമാനൂരപ്പൻ തന്നെയാണെന്ന് വിശ്വസിച്ചുവരുന്നു.
മൂശാരി അങ്ങനെ ഭഗവാനിൽ ലയിച്ചുചേർന്നുവത്രേ!
ക്ഷേത്രത്തിലെ മറ്റൊരു വലിയ ആകർഷണമാണ് ഏഴരപ്പൊന്നാന.
പേര് സൂചിപ്പിയ്ക്കുന്നതുപോലെ ഏഴ് വലിയ ആനകളും ഒരു ചെറിയ ആനയും അടങ്ങുന്ന ഒരു ശില്പരൂപമാണിത്.
തേക്കിൻതടിയിൽ തീർത്ത് സ്വർണ്ണം പൂശിയ വിഗ്രഹങ്ങളാണ് ഇവ.
ആനകൾക്കൊപ്പം ഒരു സ്വർണ്ണ പഴക്കുലയും ഉണ്ടാക്കിയിരുന്നു.
കുംഭമാസത്തിൽ ഉത്സവത്തിനിടയ്ക്ക് എട്ടാം നാളിൽ നടക്കുന്ന ആസ്ഥാനമണ്ഡപദർശനത്തിൽ ഭഗവാന്റെ തിടമ്പിനൊപ്പം ഏഴരപ്പൊന്നാനകളും പ്രദർശനത്തിനുവയ്ക്കും.
ആറാട്ടുദിവസം തീവെട്ടികളുടെ വെളിച്ചത്തിൽ നാലുപേർ ചേർന്ന് ഇവയെ ശിരസ്സിലേറ്റുന്ന പതിവുമുണ്ട്.
1972-ലിറങ്ങിയ അക്കരപ്പച്ച എന്ന ചിത്രത്തിൽ ഏഴരപ്പൊന്നാനപ്പുറത്തെഴുന്നള്ളും ഏറ്റുമാനൂരപ്പാ എന്ന പ്രശസ്തമായ ഒരു ശിവഭക്തിഗാനമുണ്ട്.
വലിയ ആനകൾക്ക് രണ്ടടിയും ചെറിയ ആനയ്ക്ക് ഒരടിയുമാണ് ഉയരം.
ഇത് തിരുവിതാംകൂറിന്റെ സ്ഥാപകനായിരുന്ന അനിഴം തിരുനാൾ വീരമാർത്താണ്ഡവർമ്മ നേർന്ന വഴിപാടായിരുന്നു.
എന്നാൽ, അത് നേരും മുമ്പ് അദ്ദേഹം നാടുനീങ്ങിപ്പോയതിനാൽ അദ്ദേഹത്തിന്റെ അനന്തരവനും പിൻഗാമിയുമായ കാർത്തിക തിരുനാൾ രാമവർമ്മയാണ് ( ധർമ്മരാജ ) ഇത് നടയ്ക്കുവച്ചത്.
വാസ്തവത്തിൽ ഏഴരപ്പൊന്നാന വൈക്കത്ത് നേരാൻ വച്ചിരുന്ന വഴിപാടായിരുന്നുവത്രേ!
തിരുവനന്തപുരത്തുനിന്ന് വൈക്കത്തേയ്ക്ക് കൊണ്ടുപോകുന്ന വഴിയിൽ ഏറ്റുമാനൂരെത്തിയപ്പോൾ അല്പനേരം വിശ്രമിയ്ക്കാനും മറ്റുമായി രാജാവും ഭടന്മാരും കൂടി ഏറ്റുമാനൂരമ്പലത്തിലെ പടിഞ്ഞാറേ ഗോപുരത്തിലെത്തി.
ഏഴരപ്പൊന്നാനകളെ ഇറക്കിവച്ച് അവർ വിശ്രമിച്ചു.
എന്നാൽ പോകാൻ നേരത്ത് ആനകളുടെ ദേഹത്തുനിന്ന് ഉഗ്രസർപ്പങ്ങൾ ഫണം വിടർത്തിനിൽക്കുന്നു!
ഭയാക്രാന്തരായ രാജാവും ഭടന്മാരും അടുത്തുള്ള ഒരു ജ്യോത്സ്യരെക്കൊണ്ട് പ്രശ്നം വപ്പിച്ചുനോക്കി.
അപ്പോൾ, അവ ഏറ്റുമാനൂരിൽ തന്നെ സമർപ്പിയ്ക്കണമെന്നാണ് ഭഗവാന്റെ ആഗ്രഹമെന്ന് തെളിഞ്ഞു.
തുടർന്ന്, 1769 മെയ് മാസം 14-ആം തീയതി വെള്ളിയാഴ്ച ഒരു ശുഭമുഹൂർത്തത്തിൽ ഏഴരപ്പൊന്നാനകളെ ഭഗവാന് നടയ്ക്കുവച്ചു.
പിന്നീട് മറ്റൊരു ഏഴരപ്പൊന്നാനയുണ്ടാക്കി അത് വൈക്കത്ത് സമർപ്പിയ്ക്കാമെന്ന് ധർമ്മരാജ വിചാരിച്ചു.
പക്ഷേ, ഒരു ദിവസം അദ്ദേഹത്തിന് വൈക്കത്തപ്പന്റെ സ്വപ്നദർശനമുണ്ടായി.
തനിയ്ക്ക് മറ്റൊരു ഏഴരപ്പൊന്നാന വേണ്ടെന്നും പകരം ആ കാശിന് സഹസ്രകലശം നടത്തിയാൽ മതിയെന്നുമായിരുന്നു വൈക്കത്തപ്പന്റെ അരുളപ്പാട്.
പിറ്റേന്നുതന്നെ ധർമ്മരാജ വൈക്കത്തേയ്ക്ക് പുറപ്പെട്ടു.
വൈക്കത്തെത്തിയ അദ്ദേഹം ഏഴരപ്പൊന്നാന നേരാൻ വച്ച തുക കൊണ്ട് വൈക്കത്തപ്പന് സഹസ്രകലശം നടത്തുകയും ക്ഷേത്രത്തിലെ പ്രസാദമായ പ്രാതലുണ്ട് ആനന്ദദർശനം നടത്തി നാട്ടിലേയ്ക്ക് മടങ്ങുകയും ചെയ്തു.
എന്നാൽ, ഏഴരപ്പൊന്നാന കൊടുത്തതിൽ വൈക്കത്തപ്പന് ഏറ്റുമാനൂരപ്പനുമായി പിണക്കമാണെന്ന് അടുത്തകാലം വരെ ഭക്തർ വിശ്വസിച്ചുവന്നിരുന്നു.
അതിന്റെ തെളിവായി ഏറ്റുമാനൂരുകാരാരും വൈക്കത്ത് അഷ്ടമിദർശനത്തിനോ വൈക്കത്തുകാർ തിരിച്ച് ഏറ്റുമാനൂരിൽ ആസ്ഥാനമണ്ഡപദർശനത്തിനോ പോയിരുന്നില്ല.
കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ ഈ കഥ വിശദമായി പരാമർശിച്ചിട്ടുണ്ട്.
എന്നാൽ, ഇന്ന് സ്ഥിതിയിൽ മാറ്റം വന്നുതുടങ്ങിയിട്ടുണ്ട്.
വൈക്കത്തേതുമായി നോക്കുമ്പോൾ താരതമ്യേന വളരെ ചെറിയ മതിൽക്കകമാണ് ഏറ്റുമാനൂരിലേത്.
ഏകദേശം അഞ്ചേക്കർ വിസ്തീർണ്ണം വരും.
എം.സി. റോഡിന്റെ കിഴക്കുഭാഗത്ത് നടരാജമൂർത്തിയുടെ രൂപം കൊത്തിവച്ച ക്ഷേത്രകവാടം കാണാം.
ആ കവാടത്തിനകത്തുതന്നെയാണ് വാഹനപാർക്കിംഗ് സൗകര്യവും ഉള്ളത്.
ഇതും കഴിഞ്ഞ് അല്പദൂരം നടന്നാൽ  വലിയ അരയാൽമരം കാണാം.
ഹൈന്ദവവിശ്വാസപ്രകാരം പുണ്യവൃക്ഷമായ അരയാലിന്റെ അടിയിൽ ബ്രഹ്മാവും നടുക്ക് വിഷ്ണുവും മുകളിൽ ശിവനും കുടികൊള്ളുന്നതായി വിശ്വസിക്കുന്നു.
അതായത്, അരയാലിനെ ത്രിമൂർത്തീസ്വരൂപമായി കണ്ടുവരുന്നു.
ക്ഷേത്രത്തിന് നാലുഭാഗത്തും ഗോപുരങ്ങളുണ്ടെങ്കിലും പടിഞ്ഞാറുഭാഗത്തുള്ളതാണ് ഏറ്റവും വലുതു്.
ഇതിന്റെ വടക്കുപടിഞ്ഞാറുഭാഗത്ത് ശ്രീകൃഷ്ണക്ഷേത്രം സ്ഥിതിചെയ്യുന്നു. 'കീഴ്തൃക്കോവിൽ ക്ഷേത്രം' എന്നാണ് ഇതിന്റെ പേര്.
ഉഗ്രമൂർത്തിയായ ശിവന്റെ കോപം കുറയ്ക്കാനാണ് ഇവിടെ ശ്രീകൃഷ്ണൻ കുടികൊള്ളുന്നതെന്ന് പറയപ്പെടുന്നു.
ശ്രീകൃഷ്ണനെന്ന് പറയപ്പെടുന്നുവെങ്കിലും യഥാർത്ഥത്തിൽ ചതുർബാഹുവായ മഹാവിഷ്ണുവാണ് പ്രതിഷ്ഠ.
കിഴക്കോട്ട് ദർശനമായി കുടികൊള്ളുന്ന മഹാവിഷ്ണുവിന് ഉപദേവതയായി ഗണപതിയും കുടികൊള്ളുന്നു.
പ്രധാനവഴിയിൽ നിന്ന് അല്പമിറങ്ങിയാണ് ഗോപുരത്തറ കാണപ്പെടുന്നത്.
പടിഞ്ഞാറേ ഗോപുരം ഓടുമേഞ്ഞതാണ്.
ഇതിനടുത്താണ് ദേവസ്വം ഓഫീസ്.
തിരുവിതാംകൂർ ദേവസ്വം ബോർഡിന്റെ കീഴിലെ പ്രധാന ദേവസ്വങ്ങളിലൊന്നാണ് ഏറ്റുമാനൂരിലുള്ളത്.
ഏകദേശം മൂന്നാനകളെ നിർത്തി എഴുന്നള്ളിയ്ക്കാനുള്ള സൗകര്യം ഇവിടെയുണ്ട്.
ആനക്കൊട്ടിലിന് തൊട്ടപ്പുറത്ത് സ്വർണ്ണക്കൊടിമരം  നിലകൊള്ളുന്നു.
മുമ്പുണ്ടായിരുന്ന കൊടിമരം കാലപ്പഴക്കം കാരണം ജീർണ്ണിച്ചതിനെത്തുടർന്ന് 2010-ലാണ് നിലവിലെ കൊടിമരം പ്രതിഷ്ഠിച്ചത് .
കൊടിമരച്ചുവട്ടിൽ അഷ്ടദിക്പാലകരുടെ രൂപങ്ങൾ കൊത്തിവച്ചിട്ടുണ്ട്.
ഇവിടെ ക്ഷേത്രത്തിലെ ബലിക്കല്ല് സ്ഥിതിചെയ്യുന്നു.
പത്തടിയിലധികം ഉയരമുണ്ട് ഈ ബലിക്കല്ലിന്.
ഏണിചാരിനിന്നാണ് ഇവിടെ ബലിതൂകുന്നത്.
ബലിക്കല്ലിനുമുന്നിലാണ് ഇവിടത്തെ  'വലിയ വിളക്ക്'.
ഈ വിളക്കിൽ തിരിയൊഴിയ്ക്കുന്നത് ക്ഷേത്രത്തിലെ പ്രധാന വഴിപാടാണ്.
ബലിക്കൽപ്പുരയിൽ നാലമ്പലത്തിലേയ്ക്കുള്ള പ്രവേശനകവാടത്തിരുവശവും  മൂന്ന് ചുവർച്ചിത്രങ്ങളുണ്ട്.
വടക്കുവശത്ത് അനന്തശയനഭാവത്തിലുള്ള മഹാവിഷ്ണുവും തെക്കുഭാഗത്ത് അഘോരമൂർത്തിയും നടരാജമൂർത്തിയുമാണ് ചുവർച്ചിത്രങ്ങളായി പ്രത്യക്ഷപ്പെടുന്നത്.
എട്ടുകൈകളിൽ ത്രിശൂലം, മഴു, വാൾ, അമ്പ്, ഉടുക്ക്, കപാലം, പരിച, വില്ല് എന്നിവ ധരിച്ച് മൂന്നാം തൃക്കണ്ണിൽ നിന്ന് അഗ്നിജ്വാലകൾ വർഷിച്ചുനിൽക്കുന്ന ഭാവമാണ് അഘോരമൂർത്തിയുടെ ചിത്രത്തിന്.
ഇത്തരത്തിലൊരു ചിത്രം ലോകത്ത് മറ്റൊരിടത്തുമില്ല.
നടരാജമൂർത്തിയുടെ ചിത്രത്തിന് തൃശ്ശൂർ വടക്കുന്നാഥക്ഷേത്രത്തിലെ നടരാജചിത്രവുമായി രൂപത്തിൽ നല്ല സാദൃശ്യമുണ്ട്.
ഇരുപതുകൈകളോടുകൂടിയ ഭഗവാൻ അവയിൽ പതിനെട്ടിലും ആയുധങ്ങളേന്തി തന്റെ മറ്റ് രണ്ടുകൈകൾ നൃത്തമുദ്രയിൽ പിടിച്ചിരിയ്ക്കുന്നു.
നടരാജനൃത്തം കാണാൻ ഇന്ദ്രാദിദേവകൾ കൈലാസത്തിലെത്തിയതും ചിത്രത്തിൽ തെളിഞ്ഞുകാണാം.
ക്ഷേത്രമതിലകത്ത് വടക്കുപടിഞ്ഞാറുമാറിയാണ് 'ആസ്ഥാനമണ്ഡപം'.
കുംഭമാസത്തിലെ എട്ടാം ഉത്സവദിവസം ഭഗവാനെ ഇവിടെ എഴുന്നള്ളിച്ചുകൊണ്ടുവന്ന് ഇരുത്തുന്ന ചടങ്ങുണ്ട്.
ഏഴരപ്പൊന്നാനകൾകക്കൊപ്പമുള്ള ആ ദർശനം അതിവിശേഷമായി പറയപ്പെടുന്നത്.
ഉത്സവത്തിൽ ക്ഷേത്രമതിലകത്തിന് തൊട്ടുവടക്കുഭാഗത്ത് വില്ലിന്റെ ആകൃതിയിലുള്ള ക്ഷേത്രക്കുളം സ്ഥിതിചെയ്യുന്നു. 'വില്ലുകുളം' എന്ന് ഇത് അറിയപ്പെടുന്നു.
വില്ലുകുളത്തിൽ കുളിച്ചാണ് ശാന്തിക്കാരും ഭക്തരും ക്ഷേത്രദർശനത്തിനെത്തുന്നത് .
വടക്കുകിഴക്കുഭാഗത്ത് നാഗദൈവങ്ങൾ കുടികൊള്ളുന്നു.
നാഗരാജാവായി വാസുകിയും നാഗയക്ഷിയും നാഗകന്യകയും നാഗചാമുണ്ഡിയും ചിത്രകൂടവുമാണ് നാഗത്തറയിലെ പ്രതിഷ്ഠകൾ.
നാഗരാജക്ഷേത്രത്തിനടുത്തുതന്നെയാണ് ഈ ക്ഷേത്രത്തിലെ അന്നദാനമണ്ഡപവും.
ദാനങ്ങളിൽ മഹാദാനമായ അന്നദാനം ഇവിടെ നിത്യേന രാവിലെ പതിനൊന്നരയ്ക്ക് നടത്തിവരുന്നുണ്ട്.
ഇവിടെ നിന്ന് അല്പം മാറി കിഴക്കേ ഗോപുരത്തിനടുത്ത് ഒരു സനാതനധർമ്മ പാഠശാലയുണ്ട്.
ഹിന്ദുധർമ്മത്തിലേയ്ക്ക് യുവതലമുറയെ ആകർഷിയ്ക്കുക എന്ന ലക്ഷ്യത്തോടുകൂടി തുടങ്ങിയ ഈ പാഠശാല ധാരാളം ഭക്തരെ ആകർഷിയ്ക്കുന്നുണ്ട്.
തെക്കുപടിഞ്ഞാറുഭാഗത്താണ് ക്ഷേത്രം വക ഓഡിറ്റോറിയവും സ്റ്റേജുമുള്ളത്.
വിശേഷദിവസങ്ങളിൽ ഇവിടെ പരിപാടികൾ നടത്തിവരുന്നു.
കരിങ്കല്ലിൽ തീർത്ത ഈ ശ്രീകോവിലിന് ഒറ്റനിലയേയുള്ളൂ .
ശ്രീകോവിലിന് മുകളിൽ സ്വർണ്ണത്താഴികക്കുടം ഉണ്ട്.
മൂന്നരയടിയോളം ഉയരം വരുന്ന ശിവലിംഗം രണ്ടരയടി ഉയരം വരുന്ന പീഠത്തിൽ പടിഞ്ഞാറോട്ട് ദർശനമായി പ്രതിഷ്ഠിച്ചിരിയ്ക്കുന്നു.
വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ഏറ്റുമാനൂരപ്പൻ, ശിവലിംഗമായി ശ്രീലകത്ത് വാഴുന്നു.
ശ്രീകോവിലിനുചുറ്റും മനോഹരമായ ചുവർച്ചിത്രങ്ങളും ദാരുശില്പങ്ങളുമുണ്ട്.
വാമനമൂർത്തി , അഷ്ടാവക്രമഹർഷി , ലക്ഷ്മിഭൂമിസമേതനായ മഹാവിഷ്ണു, പത്നീസമേതനായ ഗണപതി, ശ്രീരാമപട്ടാഭിഷേകം, ശ്രീകൃഷ്ണന്റെ രാസലീല, സൂര്യഭഗവാൻ തുടങ്ങിയ ഇവയിൽ കാണാം.
ശ്രീകോവിലിന്റെ തെക്കേ നടയിൽ ദക്ഷിണാമൂർത്തിയും ഗണപതിയും കുടികൊള്ളുന്നു.
ഗണപതിയുടെ വിഗ്രഹം കാണണമെങ്കിൽ അല്പം ചരിച്ചുനോക്കേണ്ടതുണ്ട്.
കിഴക്കേ നടയിൽ ഒരു അടഞ്ഞ വാതിൽ കാണാം.
അവിടെ പാർവ്വതീസാന്നിദ്ധ്യമുള്ളതായി വിശ്വസിച്ചുവരുന്നു.
ശ്രീകോവിലിന്റെ വടക്കുഭാഗത്ത് ഓവ് കാണപ്പെടുന്നു.
വട്ടശ്രീകോവിലുള്ള മിക്ക ക്ഷേത്രങ്ങളിലേതും പോലെ ഏറ്റുമാനൂരിലും പ്രതിഷ്ഠ തറനിരപ്പിൽ നിന്ന് വളരെ പൊങ്ങിയാണ് കാണപ്പെടുന്നത്.
അതിനാൽ, പ്രതിഷ്ഠ കാണണമെങ്കിൽ ശ്രീകോവിലിന് നേരെമുന്നിൽ തന്നെ നിൽക്കണം.
നമസ്കാര മണ്ഡപം
ശ്രീകോവിലിനുമുന്നിൽ ചതുരാകൃതിയിൽ നമസ്കാരമണ്ഡപം പണിതിരിയ്ക്കുന്നു.
16 കാലുകളാണ് ഈ മണ്ഡപത്തിന്.
ചെമ്പുമേഞ്ഞ നമസ്കാരമണ്ഡപത്തിന് മുകളിൽ സ്വർണ്ണത്താഴികക്കുടമുണ്ട്.
രാമായണം , ഭാഗവതം തുടങ്ങിയ കഥകളിൽ നിന്നുള്ള പല കഥകളും ഇവിടെ ശില്പങ്ങളായി ആവിഷ്കരിയ്ക്കപ്പെട്ടിട്ടുണ്ട്.
മണ്ഡപത്തിന്റെ വടക്കുപടിഞ്ഞാറും വടക്കുകിഴക്കും മൂലകളിലെ തൂണുകളിൽ യഥാക്രമം ദുർഗ്ഗാദേവിയും യക്ഷിയമ്മയും കുടികൊള്ളുന്നു.
മണ്ഡപത്തിന്റെ കിഴക്കേ അറ്റത്ത് രണ്ട് നന്ദിവിഗ്രഹങ്ങളുണ്ട്.
ഒന്ന് ഓടുകൊണ്ടും മറ്റേത് ശിലകൊണ്ടും നിർമ്മിച്ചതാണ്.
ഇവയിൽ ഓടുകൊണ്ടുള്ള വിഗ്രഹം ഒരു ചെമ്പകശ്ശേരി രാജാവ് തന്റെ വയറുവേദന സുഖപ്പെട്ടതിനെത്തുടർന്ന് നടയ്ക്കുവച്ചതാണ്.
ഉത്സവക്കാലത്തും മറ്റും വേദലക്ഷാർച്ചനയും കലശപൂജയും നടക്കുന്നതും ഈ മണ്ഡപത്തിലാണ്.
നാലമ്പലവും, വിളക്കുമാടവും
ചെമ്പുമേഞ്ഞാണ് നാലമ്പലവും നിലകൊള്ളുന്നത്.
നാലമ്പലത്തിനകത്ത് ശ്രീകോവിലിന് ചുറ്റുമായി അകത്തെ ബലിവട്ടം പണിതിട്ടുണ്ട്.
അഷ്ടദിക്പാലകർ (പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ , വടക്കുകിഴക്ക് - ഈശാനൻ , കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിര്യതി ), സപ്തമാതൃക്കൾ ( ബ്രാഹ്മി / ബ്രഹ്മാണി , വൈഷ്ണവി , മഹേശ്വരി , ഇന്ദ്രാണി , വരാഹി , കൗമാരി , ചാമുണ്ഡി ), വീരഭദ്രൻ , ഗണപതി, ശാസ്താവ്, സുബ്രഹ്മണ്യൻ , ബ്രഹ്മാവ്, അനന്തൻ , ദുർഗ്ഗാദേവി, നിർമ്മാല്യധാരി (ഇവിടെ ചണ്ഡികേശ്വരൻ ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ കാണാം.
ശ്രീകോവിലിന്റെ വടക്കുഭാഗത്ത് പടിഞ്ഞാറോട്ട് ദർശനമായി ശാസ്താവിന്റെ ശ്രീകോവിൽ കാണാം.
ശബരിമലയ്ക്ക് പോകുന്നവർ ഇതിന്റെ മുന്നിൽ വന്നാണ് മാലയിടുന്നതും കെട്ടുനിറയ്ക്കുന്നതും.
ശാസ്താക്ഷേത്രത്തിന് തൊട്ടപ്പുറത്ത് ക്ഷേത്രക്കിണർ പണിതിരിയ്ക്കുന്നു.
തെക്കുകിഴക്കുഭാഗത്ത് പതിവുപോലെ തിടപ്പള്ളിയാണ് .
ശ്രീകോവിലിന്റെ പുറംചുവരുകൾ വിളക്കുമാടം കൊണ്ട് അലംകൃതമായിരിയ്ക്കുന്നു.
ദിവസവും സന്ധ്യയ്ക്ക് ദീപാരാധനാസമയത്ത് ഇവിടം ദീപങ്ങൾകൊണ്ട് നിറഞ്ഞുനിൽക്കും .
വിളക്കുമാടം പിച്ചള പൊതിഞ്ഞ് സ്വർണ്ണം പൂശി മനോഹരമാക്കിയിട്ടുണ്ട്.
ആയിരത്തിലധികം വിളക്കുകൾ ഇവിടെയുണ്ട്.
പ്രധാന പ്രതിഷ്ഠ തിരുവേറ്റുമാനൂരപ്പൻ (ശിവൻ)
ഏറ്റുമാനൂർ ക്ഷേത്രത്തിലെ പ്രധാന പ്രതിഷ്ഠ.
അഘോരമൂർത്തി സങ്കല്പത്തിലാണ് ഇവിടെ പ്രതിഷ്ഠ. 'അഘോരൻ' എന്ന വാക്കിന് ഒട്ടും ഘോരനല്ലാത്തവനെന്നും ഏറ്റവും ഘോരനായവനെന്നും അർത്ഥം പറഞ്ഞുവരുന്നു.
ദുഷ്ടർക്ക് ഏറ്റവും ഘോരനായും, ശിഷ്ടർക്ക് ഏറ്റവും സൗമ്യനുമായി കാണപ്പെടുന്നു എന്നാണ് വിശ്വാസം.
എന്നാലും, പൊതുവേ ഉഗ്രമൂർത്തീസങ്കല്പമാണ് ഈ പ്രതിഷ്ഠയ്ക്ക്.
മൂന്നരയടിയോളം ഉയരമുള്ള ശിവലിംഗത്തിൽ പടിഞ്ഞാറോട്ട് ദർശനമായാണ് ഏറ്റുമാനൂരപ്പൻ കുടികൊള്ളുന്നത്.
ഭഗവാൻ ഇവിടെ ദിവസവും മൂന്നുഭാവങ്ങളിൽ ദർശനം നൽകുന്നതായാണ് വിശ്വാസം.
രാവിലെ ശിവശക്തി ഐക്യരൂപമായ അർദ്ധനാരീശ്വരനായും , ഉച്ചയ്ക്ക് അർജ്ജുനനെ പരീക്ഷിച്ച് അദ്ദേഹത്തിന് പാശുപതാസ്ത്രം നൽകിയ കിരാതമൂർത്തിയായും , വൈകീട്ട് പ്രപഞ്ചത്തെ മുച്ചൂടും ഇല്ലാതാക്കുന്ന സംഹാരരുദ്രനായും.
രാവിലെ, അപസ്മാരയക്ഷനെ ചവുട്ടിമെതിയ്ക്കുന്ന നടരാജനും, ഉച്ചയ്ക്ക് നരസിംഹമൂർത്തിയുടെ കോപമടക്കിയ ശരഭനും, വൈകീട്ട് അർദ്ധനാരീശ്വരനുമാണെന്നൊരു പാഠഭേദം കൂടിയുണ്ട്.
വലിയ വിളക്കിൽ എണ്ണയൊഴിയ്ക്കുന്നതാണ് ഏറ്റുമാനൂരപ്പന്റെ പ്രധാന വഴിപാട്.
ധാര, ശംഖാഭിഷേകം, പിൻവിളക്ക്, കൂവളമാല എന്നിവയും പ്രധാനമാണ്.
ഏറ്റുമാനൂർ ക്ഷേത്രത്തിൽ പ്രധാന ശ്രീകോവിലിന്റെ തെക്കേ നടയിലെ ത്വരത്തിൽ തെക്കോട്ട് ദർശനമായാണ് ഗണപതി പ്രതിഷ്ഠയുള്ളത്.
മൂന്നടിയോളം ഉയരം വരുന്ന ചതുർബാഹു വിഗ്രഹം മഹാഗണപതിയുടെ രൂപത്തിലാണ്.
വിഘ്നേശ്വര പ്രീതിയ്ക്കായി ക്ഷേത്രത്തിൽ നിത്യവും ഗണപതിഹോമം നടന്നുവരുന്നുണ്ട്.
ഒറ്റയപ്പം, മോദകം, കറുകമാല, നാളികേരമുടയ്ക്കൽ തുടങ്ങിയവയാണ് ഗണപതിയ്ക്ക് പ്രധാന വഴിപാടുകൾ.
ഹൈന്ദവവിശ്വാസപ്രകാരം പ്രപഞ്ചത്തിന്റെ ആദിഗുരുവായി പറയപ്പെടുന്ന ദക്ഷിണാമൂർത്തി ശിവൻ തന്നെയാണ്.
വിദ്യാഭ്യാസ പുരോഗതിയ്ക്ക് സരസ്വതിയ്ക്കും ഗണപതിയ്ക്കുമൊപ്പം ദക്ഷിണാമൂർത്തിയെയും പൂജിയ്ക്കാറുണ്ട്.
ഏറ്റുമാനൂരിലെ ശ്രീകോവിലിന്റെ തെക്കേ നടയിലെ ത്വരത്തിൽ തെക്കോട്ട് ദർശനമായി ഗണപതിയ്ക്കൊപ്പമാണ് ദക്ഷിണാമൂർത്തിയ്ക്കും പ്രതിഷ്ഠ.
മഹാഭാരതം വിവർത്തനം എഴുതുന്ന സമയത്ത് മഹാകവി കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ ഇവിടെ വന്ന് ദർശനം നടത്തിയിരുന്നതായി പറയപ്പെടുന്നു.
ശിവസാന്നിദ്ധ്യമായതുകൊണ്ട് ശിവപ്രീതികരമായ എല്ലാ വഴിപാടുകളും ദക്ഷിണാമൂർത്തിയ്ക്കും നടത്താറുണ്ട്.
നാലമ്പലത്തിനകത്ത് വടക്കുഭാഗത്ത് പടിഞ്ഞാറോട്ട് ദർശനമായാണ് ശാസ്താവിന്റെ പ്രതിഷ്ഠ.
രണ്ടടിയോളം ഉയരം വരുന്ന വിഗ്രഹം നിൽക്കുന്ന രൂപത്തിലാണ്.
ഒരു കയ്യിൽ അമ്പും മറുകയ്യിൽ അമ്പും ധരിച്ച കിരാത ശാസ്താവാണ് ഇവിടെയുള്ളത്.
ശാസ്താവിന് നീരാജനം കത്തിയ്ക്കുന്നതാണ് പ്രധാന വഴിപാട്.
അപ്പം, അട, പായസം, നെയ്യഭിഷേകം തുടങ്ങിയവയും പ്രധാന വഴിപാടുകളാണ്.
മണ്ഡലകാലത്ത് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതും ഈ ശാസ്താവിന്റെ നടയിലാണ്.
നമസ്കാര മണ്ഡപത്തിന്റെ വടക്കുപടിഞ്ഞാറേത്തൂണിലാണ് ദുർഗ്ഗാ ഭഗവതിയുടെ പ്രതിഷ്ഠ.
അഷ്ടബാഹുക്കളോടുകൂടിയ ഉഗ്രരൂപിണിയാണ് ഭഗവതി.
ഐശ്വര്യദായിനി.
മഹിഷാസുരനെ വധിച്ച ശേഷമുള്ള ഭാവമാണ് ഇതെന്ന് വിശ്വസിയ്ക്കപ്പെടുന്നു.
ആദിപരാശക്തി, മഹാകാളി, മഹാലക്ഷ്മി, മഹസരസ്വതി തുടങ്ങിയ സങ്കൽപ്പങ്ങളും ഉണ്ട്.
മഞ്ഞൾ-കുങ്കുമാർച്ചന, നെയ്പായസം തുടങ്ങിയവയാണ് ഭഗവതിയ്ക്ക് പ്രധാന വഴിപാടുകൾ.
ചൊവ്വ, വെള്ളി, പൗർണമി, നവരാത്രി, തൃക്കാർത്തിക തുടങ്ങിയവ പ്രധാനം.
ക്ഷേത്രനമസ്കാരമണ്ഡപത്തിന്റെ വടക്കുകിഴക്കേത്തൂണിലാണ് യക്ഷിയമ്മയുടെ പ്രതിഷ്ഠ.
വാൽക്കണ്ണാടി നോക്കുന്ന ഒരു സ്ത്രീയുടെ രൂപമാണ് യക്ഷിയമ്മയ്ക്ക്.
ദിവസവും വിളക്കുവയ്പും ഇളനീരും വറപൊടിയുമല്ലാതെ മറ്റ് വഴിപാടുകളൊന്നുമില്ല.
നാലമ്പലത്തിന് പുറത്ത് വടക്കുകിഴക്കേമൂലയിൽ പടിഞ്ഞാറോട്ട് ദർശനമായാണ് നാഗദൈവങ്ങളുടെ പ്രതിഷ്ഠ.
നാഗരാജാവായി ശൈവ സർപ്പവും ശിവന്റെ കണ്ഠാഭരണമായ വാസുകിയും നാഗയക്ഷിയും നാഗകന്യകയും നാഗചാമുണ്ഡിയും ചിത്രകൂടവും മറ്റ് സർപ്പങ്ങളുമടങ്ങിയതാണ് ഈ തറ.
നൂറും പാലും, പുറ്റും മുട്ടയും, മഞ്ഞൾപ്പൊടി അഭിഷേകം തുടങ്ങിയവയാണ് നാഗദൈവങ്ങൾക്ക് പ്രധാന വഴിപാടുകൾ.
നിത്യപൂജകൾ ക്ഷേത്ര മതിലകം
നിത്യേന അഞ്ചുപൂജകളും മൂന്നു ശീവേലികളുമുള്ള ഒരു മഹാക്ഷേത്രമാണ് ഏറ്റുമാനൂർ ക്ഷേത്രം.
പുലർച്ചെ മൂന്നുമണിയ്ക്ക് നിയമവെടിയോടെയും ശംഖനാദത്തോടെയും പള്ളിയുണർത്തൽ.
തുടർന്ന് നാലുമണിയ്ക്ക് നടതുറക്കും.
തുടർന്ന് അരമണിക്കൂർ നിർമ്മാല്യദർശനം.
അഭിഷേകം കഴിഞ്ഞാൽ നിവേദ്യം, പിന്നീട് ഉഷഃപൂജ.
ഉഷഃപൂജയ്ക്ക് 'മാധവിപ്പള്ളിപ്പൂജ' എന്നു പേരുണ്ട്.
ഇതിനുപിന്നിലുള്ള ഒരു ഐതിഹ്യം ഇതാണ്: കോഴിക്കോട് സാമൂതിരിയ്ക്ക് മാധവി എന്നുപേരുള്ള ഒരു അനന്തരവളുണ്ടായിരുന്നു.
യൗവനാരംഭത്തിൽ അവൾക്ക് ഒരു ഗന്ധർവന്റെ ആവേശമുണ്ടായി.
അതിനെത്തുടർന്ന് വിദഗ്ദ്ധചികിത്സകൾ നടത്തിയിട്ടും കാര്യമുണ്ടായില്ല.
തുടർന്ന് ഒരു ജ്യോത്സ്യന്റെ ഉപദേശമനുസരിച്ച് ഏറ്റുമാനൂരിൽ ഭജനമിരുത്തുകയും രോഗം മാറുകയും ചെയ്തു.
പിന്നീട് സാമൂതിരി ഉഷഃപൂജയ്ക്ക് അനന്തരവളുടെ പേരുനൽകി, അത് തന്റെ വകയാക്കി മാറ്റി.
ഉഷഃപൂജ കഴിഞ്ഞ ഉടനെ എതിരേറ്റുപൂജ അഥവാ എതൃത്തപൂജ തുടങ്ങും.
സൂര്യോദയസമയത്താണ് ഈ പൂജ നടക്കുന്നത്.
പിന്നീട് തന്റെ ഭൂതഗണങ്ങൾക്ക് ഭക്ഷണം നൽകുന്നതിനായി ഭഗവാൻ ഇറങ്ങുന്നു.
ഇതാണ് കാലത്തെ ശീവേലി.
മേൽശാന്തി ശ്രീകോവിലിൽനിന്നിറങ്ങി ബലിക്കല്ലുകളിൽ ബലി തൂകുന്നു.
തുടർന്ന് തിടമ്പ് കയ്യിലെടുത്ത് കീഴ്ശാന്തി ആനപ്പുറത്ത് കയറുന്നു.
ശീവേലിയ്ക്ക് എല്ലാ ക്ഷേത്രവാദ്യങ്ങളും അകമ്പടി സേവിയ്ക്കുന്നു.
ശീവേലിയ്ക്ക് ഭഗവാന്റെ പിന്നാലെ ഭക്തരും പ്രദക്ഷിണം വയ്ക്കുന്നു.
അവസാനപ്രദക്ഷിണം ഓട്ടപ്രദക്ഷിണമായിരിയ്ക്കും.
നിഴലിന് പന്ത്രണ്ടടി നീളം വരുന്ന സമയത്ത്, അതായത് രാവിലെ എട്ടുമണിയ്ക്ക്, പന്തീരടിപൂജ തുടങ്ങും.
പന്തീരടിപൂജ കഴിഞ്ഞ ഉടനെ ധാര തുടങ്ങും.
പിന്നീട് നവകാഭിഷേകം.
ഉച്ചപ്പൂജയും ശീവേലിയും കഴിഞ്ഞ് ഉച്ചയ്ക്ക് 12 മണിയോടെ നടയടയ്ക്കുന്നു.
പിന്നീട് അത്താഴപ്പൂജയും ശീവേലിയും.
അവകഴിഞ്ഞാൽ തൃപ്പുക തുടങ്ങുന്നു.
പേരു സൂചിപ്പിയ്ക്കുന്നതുപോലെ ശ്രീകോവിലിൽ അഷ്ടഗന്ധം പുകയ്ക്കുന്ന ചടങ്ങാണിത്.
തൃപ്പുക കഴിഞ്ഞ് രാത്രി എട്ടുമണിയോടെ വീണ്ടും നടയടയ്ക്കുന്നു.
സാധാരണ ദിവസങ്ങളിലെ പൂജാവിധികളാണ് മേൽ സൂചിപ്പിച്ചത്.
വിശേഷദിവസങ്ങളിലും (ഉദാ: കൊടിയേറ്റുത്സവം, ശിവരാത്രി, തിരുവാതിര, പ്രദോഷവ്രതം) ഉദയാസ്തമനപൂജയുള്ള ദിവസങ്ങളിലും ഗ്രഹണം നടക്കുന്ന ദിവസങ്ങളിലും പൂജാസമയങ്ങളിൽ മാറ്റമുണ്ടാകും.
കൊടിയേറ്റുത്സവസമയത്ത് നിരവധി താന്ത്രികക്രിയകളുള്ളതിനാൽ അർദ്ധരാത്രി കഴിഞ്ഞേ നടയടയ്ക്കാറുള്ളൂ.
അതിവിശേഷമായ ഏഴരപ്പൊന്നാന ദർശനം നടക്കുന്ന എട്ടാം ദിവസമാകട്ടെ, നടയടപ്പുമില്ല.
ശിവരാത്രിനാളിലും രാത്രി നടയടയ്ക്കാറില്ല.
പകരം രാത്രിയിലെ ഓരോ യാമത്തിലും വിശേഷാൽ പൂജകളും അതിനോടനുബന്ധിച്ചുള്ള കലശാഭിഷേകവൂണ്ടാകും.
പ്രദോഷദിവസം സന്ധ്യയ്ക്ക് വിശേഷാൽ അഭിഷേകവും രാത്രി ഋഷഭവാഹനത്തിലേറി എഴുന്നള്ളത്തും പതിവാണ്.
ഉദയാസ്തമനപൂജയുള്ള ദിവസം 18 പൂജകളുണ്ടാകാറുണ്ട്.
അന്ന് വിളക്ക് കഴിഞ്ഞ് നടയടയ്ക്കാൻ അർദ്ധരാത്രിയാകും.